MAHA LASTUD, TEADMATA KADUNUD

Maha lastud, teadmata kadunud,
sõjas langenud Sõrve säärel —
kuulsin lapsena küla kurtvat
selle maailma sinatsel äärel. 
Maha lastud, teadmata kadunud,
sõjas langenud Sõrve säärel...
Maha lastud, teadmata kadunud
selle maailma äärel. 

Sõjasõdurid käisid pidudel,
sõjavangid talutöödel,
külarahvaga aset jagati 
sõjasegastel armuöödel. 
Maha lastud, teadmata kadunud,
sõjas langenud Sõrve säärel...
Maha lastud, teadmata kadunud
selle maailma äärel. 

Maha lastud, teadmata kadunud,
sõjas langenud Sõrve säärel —
kuulsin lapsena küla kurtvat
selle maailma sinatsel äärel. 
Sõjasõdurid käisid pidudel,
sõjavangid talutöödel,
külarahvaga aset jagati 
sõjasegastel armuöödel. 
Mõne saatuseks kodumaatus, 
mõne saatuseks tobe surm — 
inimene neid taga nuttis, 
endist viisi haljendas nurm. 

Maha lastud, teadmata kadunud,
sõjas langenud Sõrve säärel...
Maha lastud, teadmata kadunud
selle maailma äärel.